Z nosym na kwinta, wcale niywysoły
Żol mu że inni majom maszkyty
A łon borok gazet cićwierci tyty
Pora kanoldow na wiyrch mu dali
I w połotanych galotach posłali
Stoji nasz Zeflik z tytom na boku
Niy umi zrobić boroczek ani kroku
Płaczki w łoczach, w karku go ścisko
Łod śmierci łojca biyda go ucisko
Niy jedyn bajtel sie z niego śmieje
A niy wiy co w jego sercu sie dzieje
Zeflik pokoże im na drugi dziyń
Choć jest biydny to niy jest lyń
Choć niy mioł wiela w tycie swoji
To twardo Zeflik na ziymi stoji
Majom maszkyty ale sie dowiedzom
Że Zeflik woli najejś sie wiedzom.
Autor : Janina Żoch
szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn deu_Latn